182a18□

182a19□

182a20□　　No. 1570 [cf. Nos. 1569, 1571]

182a21□廣百論本一卷

182a22□

182a23□　　　　聖天菩薩造

182a24□　　　　三藏法師玄□奉　詔譯

182a25□　　破常品第一

182a26□　一切爲果生　　所以無常性

182a27□　故除佛無有　　如實號如來

182a28□　無有時方物　　有性非緣生

182a29□　故無時方物　　有性而常住

182b01□　非無因有性　　有因卽非常

182b02□　故無因欲成　　眞見說非有

182b03□　見所作無常　　謂非作常住

182b04□　旣見無常有　　應言常性無

182b05□　愚夫妄分別　　謂空等爲常

182b06□　智者依世間　　亦不見此義

182b07□　非唯一有分　　遍滿一切分

182b08□　故知一一分　　各別有有分

182b09□　若法體實有　　卷舒用可得

182b10□　此定從他生　　故成所生果

182b11□　若離所生果　　無有能生因

182b12□　是故能生因　　皆成所生果

182b13□　諸法必變異　　方作餘生因

182b14□　如是變異因　　豈得名常住

182b15□　若本無今有　　自然常爲因

182b16□　旣許有自然　　因則爲妄立

182b17□　云何依常性　　而起於無常

182b18□　因果相不同　　世所未曾見

182b19□　若一分是因　　餘分非因者

182b20□　卽應成種種　　種種故非常

182b21□　在因微圓相　　於果則非有

182b22□　是故諸極微　　非遍體和合

182b23□　於一極微處　　旣不許有餘

182b24□　是故亦不應　　許因果等量

182b25□　微若有東方　　必有東方分

182b26□　極微若有分　　如何是極微

182b27□　要取前捨後　　方得說爲行

182b28□　此二若是無　　行者應非有

182b29□　極微無初分　　中後分亦無

182c01□　是則一切眼　　皆所不能見

182c02□　若因爲果壞　　是因卽非常

182c03□　或許果與因　　二體不同處

182c04□　不見有諸法　　常而是有對

182c05□　故極微是常　　諸佛未曾說

182c06□　離縛所縛因　　更無眞解脫

182c07□　生成用闕故　　設有亦名無

182c08□　究竟涅槃時　　無蘊亦無我

182c09□　不見涅槃者　　依何有涅槃

182c10□　我時捨諸德　　離愛有何思

182c11□　若有我無思　　便用無所有

182c12□　無餘有我種　　則定能生思

182c13□　要無我無思　　諸有乃無有

182c14□　若離苦有我　　則定無涅槃

182c15□　是故涅槃中　　我等皆永滅

182c16□　寧在世間求　　非求於勝義

182c17□　以世間少有　　於勝義都無

182c18□　　破我品第二

182c19□　內我實非男　　非女非非二

182c20□　但由無智故　　謂我爲丈夫

182c21□　若諸大種中　　無男女非二

182c22□　云何諸大種　　有男等相生

182c23□　汝我餘非我　　故我無定相

182c24□　豈不於無常　　妄分別爲我

182c25□　我卽同於身　　生生有變易

182c26□　故離身有我　　常住理不然

182c27□　若法無觸對　　則無有動搖

182c28□　是故身作業　　非命者能造

182c29□　我常非所害　　豈煩修護因

183a01□　誰恐食金剛　　執杖防衆□

183a02□　若有宿生念　　便謂我爲常

183a03□　旣見昔時痕　　身亦應常住

183a04□　若我與思合　　轉成思念者

183a05□　思亦應非思　　故我非常住

183a06□　我與樂等合　　種種如樂等

183a07□　我如樂等故　　非一亦非常

183a08□　若謂我思常　　緣助成邪執

183a09□　如言火常住　　則不緣薪等

183a10□　如至滅動物　　作用彼無有

183a11□　故有我無思　　其理不成就

183a12□　餘方起思界　　別處見於思

183a13□　如鐵鋌鎔銷　　我體應變壞

183a14□　思如意量小　　我似虛空大

183a15□　唯應觀自相　　則不見於思

183a16□　我德若周遍　　何爲他不受

183a17□　能障旣言通　　不應唯障一

183a18□　若德□悲思　　何能造一切

183a19□　彼應與狂亂　　俱癡無所成

183a20□　若德能善解　　造舍等諸物

183a21□　而不知受用　　非理寧過此

183a22□　有動作無常　　虛通無動作

183a23□　無用同無性　　何不欣無我

183a24□　或觀我周遍　　或見量同身

183a25□　或執如極微　　智者達非有

183a26□　常法非可惱　　何捨惱解脫

183a27□　是故計我常　　證解脫非理

183a28□　我若實有性　　不應讚離我

183a29□　定知眞實者　　趣解脫應虛

183b01□　解脫中若無　　前亦應非有

183b02□　無雜時所見　　彼眞性應知

183b03□　若無常皆斷　　草等何不然

183b04□　此理設爲眞　　無明亦非有

183b05□　現見色等行　　從緣生住滅

183b06□　故知汝執我　　雖有而無有

183b07□　如緣成芽等　　緣成種等生

183b08□　故無常諸法　　皆無常所起

183b09□　以法從緣生　　故體而無斷

183b10□　以法從緣滅　　故體亦非常

183b11□　　破時品第三

183b12□　甁等在未來　　卽非有過現

183b13□　未來過現有　　便是未來無

183b14□　未來若已謝　　而有未來體

183b15□　此則恒未來　　云何成過現

183b16□　法若在未來　　現有未來相

183b17□　應卽爲現在　　如何名未來

183b18□　去來如現有　　取果用何無

183b19□　若體恒非無　　何爲不常住

183b20□　過去若過去　　如何成過去

183b21□　過去不過去　　如何成過去

183b22□　未來若有生　　如何非現在

183b23□　未來若無生　　如何非常住

183b24□　若未來無生　　壞故非常者

183b25□　過去旣無壞　　何不謂爲常

183b26□　現在世無常　　非由過去等

183b27□　除斯二所趣　　更無有第三

183b28□　若後生諸行　　先已有定體

183b29□　說有定性人　　應非是邪執

183c01□　若法因緣生　　卽非先有體

183c02□　先有而生者　　生已復應生

183c03□　若見去來有　　如何不見無

183c04□　旣見有去來　　應不說爲遠

183c05□　未作法若有　　修戒等唐捐

183c06□　若少有所爲　　果則非先有

183c07□　諸行旣無常　　果則非恒有

183c08□　若有初有後　　世共許非常

183c09□　應非勤解脫　　解脫無去來

183c10□　或許有去來　　貪應離貪者

183c11□　若執果先有　　造宮舍嚴具

183c12□　柱等則唐捐　　果先無亦爾

183c13□　諸法有轉變　　慧者未曾有

183c14□　唯除無智人　　妄分別爲有

183c15□　無常何有住　　住無有何體

183c16□　初若有住者　　後應無變衰

183c17□　譬如無一識　　能了於二義

183c18□　如是無一義　　二識所能知

183c19□　時若有餘住　　住則不成時

183c20□　時若餘住無　　後滅應非有

183c21□　法與無常異　　法則非無常

183c22□　法與無常一　　法應非有住

183c23□　無常初旣劣　　住力定應强

183c24□　此二復何緣　　後見成顚倒

183c25□　若遍諸法體　　無常力初劣

183c26□　應都無有住　　或一切皆常

183c27□　無常若恒有　　住相應常無

183c28□　或彼法先常　　後乃非常住

183c29□　若法無常俱　　而言有住者

184a01□　無常相應妄　　或住相應虛

184a02□　無所見見無　　□心緣妄境

184a03□　是故唯虛假　　有憶念名生

184a04□　　破見品第四

184a05□　稟和希勝慧　　是法器應知

184a06□　異此有師資　　無因獲勝利

184a07□　說有及有因　　淨與淨方便

184a08□　世間自不了　　過豈在牟尼

184a09□　捨諸有涅槃　　邪宗所共許

184a10□　眞空破一切　　如何彼不欣

184a11□　不知捨證因　　無由能捨證

184a12□　是故牟尼說　　淸□餘定無

184a13□　若於佛所說　　深事以生疑

184a14□　可依無相空　　而生決定信

184a15□　觀現尙有妄　　知後定爲虛

184a16□　諸依彼法行　　被□終無已

184a17□　智者自涅槃　　是能作難作

184a18□　愚夫逢善導　　而無隨趣心

184a19□　不知無怖畏　　遍知亦復然

184a20□　定由少分知　　而生於怖畏

184a21□　生死順流法　　愚夫常習行

184a22□　未曾修逆流　　是故生怖畏

184a23□　諸有愚癡人　　障他眞實見

184a24□　無由生善趣　　如何證涅槃

184a25□　寧毁犯尸羅　　不損壞正見

184a26□　尸羅生善趣　　正見得涅槃

184a27□　寧彼起我執　　非空無我見

184a28□　後兼向惡趣　　初唯背涅槃

184a29□　空無我妙理　　諸佛眞境界

184b01□　能怖衆惡見　　涅槃不二門

184b02□　愚聞空法名　　皆生大怖畏

184b03□　如見大力者　　怯劣悉奔逃

184b04□　諸佛雖無心　　說□他論法

184b05□　而他論自壞　　如野火焚薪

184b06□　諸有悟正法　　定不樂邪宗

184b07□　爲餘出僞門　　故顯眞空義

184b08□　若知佛所說　　眞空無我理

184b09□　隨順不生欣　　乖違無厭怖

184b10□　見諸外道衆　　爲多無義因

184b11□　樂正法有情　　誰不深悲愍

184b12□　婆羅門離繫　　如來三所宗

184b13□　耳眼意能知　　故佛法深細

184b14□　婆羅門所宗　　多令行□詐

184b15□　離繫外道法　　多分順愚癡

184b16□　恭敬婆羅門　　爲誦諸明故

184b17□　愍念離繫者　　由自苦其身

184b18□　如苦業所感　　非眞解脫因

184b19□　勝身業所生　　亦非證解脫

184b20□　略言佛所說　　具二別餘宗

184b21□　不害生人天　　觀空證解脫

184b22□　世人耽自宗　　如愛本生地

184b23□　正法能□滅　　邪黨不生欣

184b24□　有智求勝德　　應信受眞宗

184b25□　正法如日輪　　有目因能見

184b26□　　破根境品第五

184b27□　於甁諸分中　　可見唯是色

184b28□　言甁全可見　　如何能悟眞

184b29□　諸有勝慧人　　隨前所說義

184c01□　於香味及觸　　一切類應遮

184c02□　若唯見甁色　　卽言見甁者

184c03□　旣不見香等　　應名不見甁

184c04□　有障□諸色　　體非全可見

184c05□　彼分及中間　　由此分所隔

184c06□　極微分有無　　應審諦思察

184c07□　引不成爲證　　義終不可成

184c08□　一切有□法　　皆衆分所成

184c09□　言說字亦然　　故非根所取

184c10□　離顯色有形　　云何取形色

184c11□　卽顯取形色　　何故不由身

184c12□　離色有色因　　應非眼所見

184c13□　二法體旣異　　如何不別觀

184c14□　身覺於堅等　　共立地等名

184c15□　故唯於觸中　　說地等差別

184c16□　甁所見生時　　不見有異德

184c17□　體生如所見　　故實性都無

184c18□　眼等皆大造　　何眼見非餘

184c19□　故業果難思　　牟尼眞實說

184c20□　智緣未有故　　智非在見先

184c21□　居後智唐捐　　同時見無用

184c22□　眼若行至境　　色遠見應遲

184c23□　何不亦分明　　照極遠近色

184c24□　若見已方行　　行卽爲無用

184c25□　若不見而往　　定欲見應無

184c26□　若不往而觀　　應見一切色

184c27□　眼旣無行動　　無遠亦無障

184c28□　諸法體相用　　前後定應同

184c29□　如何此眼根　　不見於眼性

185a01□　眼中無色識　　識中無色眼

185a02□　色內二俱無　　何能合見色

185a03□　所聞若能表　　何不成非音

185a04□　聲若非能詮　　何故緣生解

185a05□　聲若至耳聞　　如何了聲本

185a06□　聲無頓說理　　如何全可知

185a07□　乃至非所聞　　應非是聲性

185a08□　先無而後有　　理定不相應

185a09□　心若離諸根　　去亦應無用

185a10□　設如是命者　　應常無有心

185a11□　令心妄取塵　　依先見如焰

185a12□　妄立諸法義　　是想蘊應知

185a13□　眼色等爲緣　　如幻生諸識

185a14□　若執爲實有　　幻喩不應成

185a15□　世間諸所有　　無不皆難測

185a16□　根境理同然　　智者何驚異

185a17□　諸法如火輪　　變化夢幻事

185a18□　水月彗星響　　陽焰及浮雲

185a19□　　破邊執品第六

185a20□　諸法若實有　　應不依他成

185a21□　旣必依他成　　定知非實有

185a22□　非卽色有甁　　非離色有甁

185a23□　非依甁有色　　非有甁依色

185a24□　若見二相異　　謂離甁有同

185a25□　二相旣有殊　　應離甁有異

185a26□　若一不名甁　　甁應不名一

185a27□　甁一曾無合　　甁應無一名

185a28□　若色遍於實　　色應得大名

185a29□　敵論若非他　　應申自宗義

185b01□　有數等能相　　顯所相不成

185b02□　除此更無因　　故諸法非有

185b03□　離別相無甁　　故甁體非一

185b04□　一一非甁故　　甁體亦非多

185b05□　非無有觸體　　與有觸體合

185b06□　故色等諸法　　不可合爲甁

185b07□　色是甁一分　　故色體非甁

185b08□　有分旣爲無　　一分如何有

185b09□　一切色等性　　色等相無差

185b10□　唯一類是甁　　餘非有何理

185b11□　若色異味等　　不異於甁等

185b12□　甁等卽味等　　色何卽甁等

185b13□　甁等旣無因　　體應不成果

185b14□　故若異色等　　甁等定爲無

185b15□　甁等因若有　　可爲甁等因

185b16□　甁等因旣無　　如何生甁等

185b17□　色等和合時　　終不成香等

185b18□　故和合一體　　應如甁等無

185b19□　如離於色等　　甁體實爲無

185b20□　色體亦應然　　離風等非有

185b21□　煖卽是火性　　非煖如何燒

185b22□　故薪體爲無　　離此火非有

185b23□　餘煖雜故成　　如何不成火

185b24□　若餘不成煖　　由火法應無

185b25□　若火微無薪　　應離薪有火

185b26□　火微有薪者　　應無火極微

185b27□　審觀諸法時　　無一體實有

185b28□　一體旣非有　　多體亦應無

185b29□　若法更無餘　　汝謂爲一體

185c01□　諸法皆三性　　故一體爲無

185c02□　有非有俱非　　一非一雙泯

185c03□　隨次應配屬　　智者達非眞

185c04□　於相續假法　　惡見諸眞常

185c05□　積集假法中　　邪執言實有

185c06□　諸法衆緣成　　性羸無自在

185c07□　虛假依他立　　故我法皆無

185c08□　果衆緣合成　　離緣無別果

185c09□　如是合與果　　諸聖達皆無

185c10□　識爲諸有種　　境是識所行

185c11□　見境無我時　　諸有種皆滅

185c12□　　破有爲相品第七

185c13□　若本無而生　　先無何不起

185c14□　本有而生者　　後有復應生

185c15□　果若能違因　　先無不應理

185c16□　果立因無用　　先有亦不成

185c17□　此時非有生　　彼時亦無生

185c18□　此彼時無生　　何時當有生

185c19□　如生於自性　　生義旣爲無

185c20□　於他性亦然　　生義何成有

185c21□　初中後三位　　生前定不成

185c22□　二一旣爲無　　一一如何有

185c23□　非離於他性　　唯從自性生

185c24□　非從他及俱　　故生定非有

185c25□　前後及同時　　二俱不可說

185c26□　故生與甁等　　唯假有非眞

185c27□　舊若在新前　　前生不應理

185c28□　舊若居新後　　後生理不成

185c29□　現非因現起　　亦非因去來

186a01□　未來亦不因　　去來今世起

186a02□　若具卽無來　　旣滅應非往

186a03□　法體相如是　　幻等喩非虛

186a04□　生住滅三相　　同時有不成

186a05□　前後亦爲無　　如何執爲有

186a06□　若生等諸相　　復有別生等

186a07□　應住滅如生　　或生住如滅

186a08□　所相異能相　　何爲體非常

186a09□　不異四應同　　或復全非有

186a10□　有不生有法　　有不生無法

186a11□　無不生有法　　無不生無法

186a12□　有不成有法　　有不成無法

186a13□　無不成有法　　無不成無法

186a14□　半生半未生　　非一生時體

186a15□　或以未生位　　應亦是生時

186a16□　生時若是果　　體卽非生時

186a17□　生時若自然　　應失生時性

186a18□　已生異未生　　別有中間位

186a19□　生時異二位　　應別有中間

186a20□　若謂生時捨　　方得已生時

186a21□　是則應有餘　　得時而可見

186a22□　若至已生位　　理必無生時

186a23□　已生有生時　　云何從彼起

186a24□　未至已生位　　若立爲生時

186a25□　何不謂無甁　　未生無別故

186a26□　非生時有用　　能簡未生時

186a27□　亦非體未圓　　別於已生位

186a28□　前位生時無　　後位方言有

186a29□　兼成已生位　　故此位非無

186b01□　有時名已生　　無時名未起

186b02□　除□有無位　　誰復謂生時

186b03□　諸有執離因　　無別所成果

186b04□　轉生及轉滅　　理皆不可成

186b05□　　敎誡弟子品第八

186b06□　由少因緣故　　疑空謂不空

186b07□　依前諸品中　　理敎應重遣

186b08□　能所說若有　　空理則爲無

186b09□　諸法假緣成　　故三事非有

186b10□　若唯說空過　　不空義卽成

186b11□　不空過已明　　空義應先立

186b12□　諸欲壞他宗　　必應成己義

186b13□　何樂談他失　　而無立己宗

186b14□　爲破一等執　　假立遣爲宗

186b15□　他三執旣除　　自宗隨不立

186b16□　許執爲現見　　空因非有能

186b17□　餘宗現見因　　此宗非所許

186b18□　若無不空理　　空理如何成

186b19□　汝旣不立空　　不空應不立

186b20□　若許有無宗　　有宗方可立

186b21□　無宗若非有　　有宗應不成

186b22□　若諸法皆空　　如何火名煖

186b23□　此如前具遣　　火煖俗非眞

186b24□　若謂法實有　　遮彼說爲空

186b25□　應四論皆眞　　見何過而捨

186b26□　若諸法都無　　生死應非有

186b27□　諸佛何曾許　　執法定爲無

186b28□　若眞離有無　　何緣言俗有

186b29□　汝本宗亦爾　　致難復何爲

186c01□　諸法若都無　　差別應非有

186c02□　執諸法皆有　　差別亦應無

186c03□　若謂法非有　　無能破有因

186c04□　破有因已明　　汝宗何不立

186c05□　說破因易得　　是世俗虛言

186c06□　汝何緣不能　　遮破眞空義

186c07□　有名詮法有　　謂法實非無

186c08□　無名表法無　　法實應非有

186c09□　由名解法有　　遂謂法非無

186c10□　因名知法無　　應信法非有

186c11□　諸世間可說　　皆是假非眞

186c12□　離世俗名言　　乃是眞非假

186c13□　謗諸法爲無　　可墜於無見

186c14□　唯□諸妄執　　如何說墮無

186c15□　有非眞有故　　無亦非眞無

186c16□　旣無有眞無　　何有於眞有

186c17□　有因證法空　　法空應不立

186c18□　宗因無異故　　因體實爲無

186c19□　謂空喩別有　　例諸法非空

186c20□　唯有喩應成　　內我同烏黑

186c21□　若法本性空　　見空有何德

186c22□　虛妄分別縛　　證空見能除

186c23□　法成一成無　　違眞亦違俗

186c24□　故與有一異　　二俱不可言

186c25□　有非有俱非　　諸宗皆寂滅

186c26□　於中欲興難　　畢竟不能申

186c27□聖天菩薩□造論旣周□重□□邪□復說頌曰

186c28□　我在爲燎邪宗火　　□以如來正敎□

186c29□　又扇因明廣大風　　誰敢如蛾投猛焰

187a01□廣百論本一卷